iraklixyz/georgian-wikipedia-cleaned huggingface dataset:
მეფეთა ჯახი

მეფეთა ჯახი — მეორე წიგნი ეპიკური ფენტეზის ჟანრის რომანების სერიაში „ყინულისა და ცეცხლის სიმღერა“, რომლის ავტორია ჯორჯ რეიმონდ რიჩარდ მარტინი. წიგნი პირველად გამოიცა 1998 წლის 16 ნოემბერს დიდ ბრიტანეთში, ამერიკული გამოცემა კი 1999 წლის მარტში შედგა. სერიის პირველი წიგნის, სატახტოთა თამაშის მსგავსად, მან მოიგო ლოკუსის ჯილდო და ნომინირებული იყო ნებულას ჯილდოზე საუკეთესო რომანის ნომინაციაში.

-ის სერიალ სატახტოთა თამაშის მეორე სეზონი მეფეთა ჯახის სატელევიზიო ადაპტაციაა.

ქართულად რომანი გამოსცა გამომცემლობა არეტემ, 2014 წელს. მან იგი ორ ნაწილად დაყო.

თხრობა
სატახტოთა თამაშისგან განსხვავებით, წიგნი მოთხრობილია 9 ძირითადი პერსონაჟის პერსპექტივიდან. ასევე, დამატებითი ეპიზოდური პერსონაჟის თვალთახედვითაა გადმოცემული პროლოგი. ყოველი თავი დასათაურებულია იმ პერსონაჟის მიხედვით, რომლის პერსპექტივიდანაც მიმდინარეობს თხრობა.

პროლოგი: მაესტერი კრესენი — დრაგონსტოუნის მაესტერი.
ტირიონ ლანისტერი — ტივინ ლანისტერის ჯუჯა ვაჟი, მეფის ხელის მოვალეობის შემსრულებელი.
ლედი კეტლინ სტარკი — ედარდ სტარკის ქვრივი.
სერ დავოს სივორთი — ყოფილი კონტრაბანდისტი, რაინდი სტანის ბარათეონის სამსახურში, ცნობილი როგორც ხახვის რაინდი.
სანსა სტარკი — ედარდ და კეტლინ სტარკების უფროსი ქალიშვილი.
არია სტარკი — ედარდ და კეტლინ სტარკების უმცროსი ქალიშვილი.
ბრან სტარკი — ედარდ და კეტლინ სტარკების მეორე ვაჟი, უინტერფელისა და ჩრდილოეთის ტახტის მემკვიდრე.
ჯონ სნოუ — ედარდ სტარკის ბუში, ღამის ებგურის კაცი.
თეონ გრეიჯოი — რკინის კუნძულების ტახტის მემკვიდრე
დედოფალი დენერის ტარგარიენი — შვიდი სამეფოს ტახტის კანონიერი მფლობელი ტარგარიენთა გვარიდან.
ტვერი

ტვერი — ქალაქი რუსეთში, ტვერის ოლქისა და კალინინის რაიონის ადმინისტრაციული ცენტრი. მსხვილი სავაჭრო, სასწავლო და კულტურული ცენტრი, ასევე მნიშვნელოვანი სარკინიგზო კვანძი. მდებარეობს მდინარე ვოლგის ნაპირზე, მოსკოვიდან 158 კილომეტრში. ქალაქი დაარსდა 1135 წელს, 1247 წლიდან კი უკვე ტვერის დიდი სამთავროს ცენტრი გახდა. 2013 წლის მონაცემებით ქალაქის მოსახლეობა 408 877 ადამიანს შეადგენდა.
კოლონი (პანამა)

კოლონი — პანამის ქალაქი და საზღვაო პორტი, ატლანტის ოკეანის სანაპიროზე. ქალაქი მდებარეობს კარიბის ზღვასთან ახლოს, პანამის არხის შესასვლელთან. წარმოადგენს კოლონის პროვინციის დედაქალაქს და ტრადიციულად ითვლება პანამის მეორე ქალაქად. თავიდან კოლონი მთლიანად განთავსებული იყო მანსანილიოს კუნძულზე. პანამის არხის ზონის გაუქმების შემდეგ მას შეუერთდა დასახლებები: კრისტობალი, რეინბოუ-სიტი და ასევე ამერიკის არმიის ყოფილი ბაზები: კოკო-სოლო და ფორტ-გულიკი.

ისტორია
ქალაქი 1850 წელს დააარსეს ამერიკელებმა, როგორც პანამის არხის რკინიგზის ბოლო სადგური. ქალაქის მნიშვნელოვანი ამერიკული მოსახლეობა მას უწოდებდა ასპინვალს, თუმცა სახელი მაინც ესპანურენოვანი მოსახლეობის მიხედვით შერჩა, რომლებიც მას ქრისტეფორე კოლუმბის პატივსაცემად კოლონის უწოდებდნენ. ქალაქი ორჯერ მთლიანად გადაიწვა, პირველად კოლუმბიის სამოქალაქო ომის დროს 1885 წელს, ხოლო მეორედ ხანძრის გამო 1915 წელს.

1948 წელს მანსანილიოს კუნძულის სამხრეთ-აღმოსავლეთი კუთხე გამოცხადდა კოლონის თავისუფალ სავაჭრო ზონად. ქალაქის აყვავების პერიოდში მიმდინარეობდა აქტიური კულტურული ცხოვრება. 1960 წლების არეულობების დროს მოხდა ქალაქის ცენტრალური ზონის დანგრევა და დაიწყო მისი დასუსტება. სამოციანების ბოლოდან დაიწყო კოლონის სწრაფი ეკონომიკური დაცემა. უმუშევრობის დონემ გადააჭარბა 40%-ს, რამაც გამოიწვია სიღარიბე და კრიმინალური მდგომარეობის გაუარესება.
ლეონარდო დე ლორენცო

ლეონარდო დე ლორენცო (დ. 29 აგვისტო, 1875 — გ. 29 ივლისი, 1962) — იტალიელი ვირტუოზი ფლეიტისტი და მუსიკის პედაგოგი.

ბიოგრაფია
დაიბადა ვიჯანოში, პოტენცას პროვინციაში. 8 წლის ასაკიდან სწავლობდა ფლეიტაზე დაკვრას. 16 წლის ასაკში საცროვრებლად აშშ-ში გადავიდა, მაგრამ 1896 წელს სამხედრო სამსახურის გამო დაბრუნდა სამშობლოში და უკრავდა სამხედრო ბენდში.

საკუთარი მუსიკალური კარიერის ფარგლებში მოგზაუბრონდა სხვადასხვა ქვეყანაში. ისტმენის მუსიკალურ სკოლაში 1923–1935 წლებში პროფესორი იყო და ყურადღება ჰქონდა გამახვილებული კომპოზიციაზე და თეორეტიკუილი ნაშრომების შექნაზე. 1953 წლის 25 ოქტომბერს მისი კვლევები გადაეცა სამხრეთ კალიფორნიის უნივერსიტეტს.

გარდაიცვალა სანტა-ბარბარაში, 1962 წლის 29 ივლისს. ფლეიტისტთა ყოველწლიურ საერთაშორისო კონკურსს მისი სახელი დაერქვა.
ვოლოგდა

ვოლოგდა — ქალაქი ვოლოგდის ოლქში, რუსეთი. ამავე ოლქის ადმინისტრაციული, კულტურული და სასწავლო ცენტრი. მდებარეობს მოსკოვიდან 450 კილომეტრში. 2013 წლის აღწერით, ქალაქის მოსახლეობა მასზე დაქვემდებარებულ სასოფლო დასახლებებთან ერთად 325 700 ადამიანს შეადგენდა. ჩრდილო-დასავლეთის ფედერალური ოკრუგის უმნიშვნელოვანესი სარკინიგზო კვანძია. ქალაქის ტერიტორიაზე განსაკუთრებით მნიშვნელოვანი ისტორიული მემკვიდრეობის ძეგლები მდებარეობს, რომელთა საერთო რაოდენობა 224 ერთეულ აღწევს, მათ შორის 128 სახელმწიფოს მიერაა შეტანილი დაცულ ძეგლთა სიაში.
ეგრისის საერისთავო

ეგრისის საერისთავო — ქართლის სამეფოს ტერიტორიულ-ადმინისტრაციული ერთეული დასავლეთ საქართველოში. შეიქმნა ძვ. წ. საუკუნეში ფარნავაზ მეფის მიერ, რომელმაც ეგრისის პირველ ერისთავად ქუჯი დანიშნა. ქართული წყაროების ცნობით ამ დროიდან მოყოლებული, სავარაუდოდ საუკუნის 30-იანი წლების ბოლომდე, ეგრისის საერისთავო გარკვეული სახეცვლილებით მუდმივად არსებობდა. ვახტანგ გორგასლის დროს ერთ საერისთავოდ იყო გაერთიანებული შიდა ეგრისი და სვანეთი. უცხოური წყაროების ცნობით კი, ის ტერიტორია, რომელზეც ეგრისის საერისთავო მოიაზრება, თავდაპირველად პონტოს სახელმწიფოს, შემდეგ რომის იმპერიის და, ბოლოს, ლაზიკის სამეფოს შემადგენლობაში შედიოდა. სავარაუდოდ ეგრისის საერისთავო მართლაც ფარნავაზ მეფემ შექმნა, მაგრამ უკვე ძვ. წ. საუკუნეში აღარ არსებობდა.
ვიტებსკი

ვიტებსკი — ქალაქი ბელარუსის ჩრდილო-აღმოსავლეთით, ვიტებსკის ოლქისა და ვიტებსკის რაიონის ადმინისტრაციული ცენტრი. 2013 წლის მონაცემებით, ქალაქის მოსახლეობა 369 528 ადამიანს შეადგენდა. ქალაქი მდებარეობს ვიტებსკის ოლქის აღმოსავლეთ ნაწილში, მდინარე დასავლეთის დვინის ნაპირზე. ქალაქის სახელი მომდინარეობს მდინარე ვიტბას სახელწოდებიდან. კლიმატი ზომიერი-კონტინენტურია. დაარსდა 974 წელს, თუმცა ისტორიულ წყაროებში მხოლოდ 1021 წლიდანაა ნახსენები.
ბოლოკასა და ყვანჩალას მხიარული თავგადასავლები

ბოლოკასა და ყვანჩალას მხიარული თავგადასავლები — ქართული კომიქსების სერია. მისი მხატვარი და ტექსტის ავტორი იყო გია ლაფაური.

პერსონაჟები
კომიქსის მთავარი პერსონაჟი ორია. ბოლოკა არის ანთროპომორფული ბოლოკი. მისი მეგობარი ყვანჩალა არის ყვავი.

ისტორიები
1991 წელს გამომცემლობა „სამშობლოს“ მიერ დაბეჭდილ კრებულში „ბოლოკასა და ყვანჩალას მხიარული თავგადასავლები“ შეტანილია:

თეთრი დათვი ტროპიკებში
ბოლოკა და ყვანჩალა უდაბნოში
ავტორალი დედამიწის გარშემო
ბოლოკა და ყვანჩალა კოსმოსში
ჩაძირული ხომალდის განძი
ბოლოკა, ყვანჩალა და მეკობრეები
ირაკლი მოდებაძე

ირაკლი მოდებაძე (დ. 4 ოქტომბერი, 1984, თბილისი) — ქართველი ფეხბურთელი და ფეხბურთის მწვრთნელი. თამაშობდა თავდამსხმელის პოზიციაზე.

კარიერა
საკლუბო
მისი პირველი მწვრთნელი იყო საშა ვაშაკიძე. თამაშობდა თბილისის „მერანი-91“-სა და მოსკოვის „გოლეადორში“.

2002 წლის ზამთარში ზაპორიჟიის „მეტალურგში“ გადავიდა. უმაღლეს ლიგაში მისი დებიუტი შედგა 2002 წლის 16 მარტს, კიევის „არსენალის“ წინააღმდეგ (2–0). მოდებაძემ მატჩი ძირითად შემადგენლობაში დაიწყო და 65-ე წუთზე ოლეგ რატიამ შეცვალა.

2009 წლის 13 მარტს თავისუფალი აგენტის სტატუსით გადავიდა ოდესის „ჩორნომორეცში“, სადაც ფეხის მოკიდება ვერ შეძლო და მხოლოდ 1 მატჩი ჩაატარა პერმიერ ლიგაში.

2009 წლის ზაფხულში იმყოფებოდა სინჯებზე ლუჰანსკის „ზორიაში“, მაგრამ ზაპორიჟიის „მეტალურგში“ გადავიდა.

2010 წლის 4 ივნისს კლუბმა ოფიციალურ საიტზე გამოაქვეყნა ინფორმაცია იმის შესახებ, რომ ირაკლიმ უკრაინული კლუბი დატოვა.

2011–2012 წლების სეზონი გაატარა რუსთავის „ოლიმპში“, რომელსაც 2011 წლიდან „მეტალურგი“ დაერქვა.

2012 წლის ივნისში გადავიდა გორის „დილაში“. იყო „დილას“ იმ გუნდის ძირითადი შემადგენლობის წევრი, რომელმაც შეძლო უეფა-ს ევროპის ლიგის პლეი-ოფში გასვლა.

2014 წლის იანვარში კონტრაქტი გააფორმა თბილისის „დინამოსთან“. „დინამოს“ მაისურით უმაღლეს ლიგაში 7 მატჩი ჩაატარა, ხოლო თასზე მხოლოდ ორი შეხვედრა.

2013–2014 წლების სეზონის დასრულების შემდეგ მოდებაძემ „დინამო“ დატოვა და მის ყოფილ კლუბს, „დილას“ შეუერთდა.

მისი უფროსი ძმა, გიორგი მოდებაძე ასევე ფეხბურთელი იყო.

სანაკრებო
გამოდიოდა საქართველოს 17, 19 და 21-წლამდე ფეხბურთელთა ნაკრებებში, ეროვნულ ნაკრებში პირველად გამოიძახეს 2006 წლის 7 ოქტომბერს, ამხანაგურ მატჩში გერმანიის წინააღმდეგ (2–0), ირაკლიმ 83-ე წუთზე გიორგი დემეტრაძე შეცვალა.

სამწვრთნელო
სათამაშო კარიერის დასრულების შემდეგ სამწვრთნელო საქმიანობა განაგრძო. იყო გორის „დილას“ მთავარი მწვრთნელის თანაშემწე და მთავარი მწვრთნელის მოვალეობის შემსრულებელი.

მიღწევები
საქართველოს ჩემპიონი: 2013–2014, 2014–2015
საქართველოს ვიცე-ჩემპიონი: 2011–2012, 2012–2013
საქართველოს თასის მფლობელი: 2013–2014
უკრაინის თასის ფინალისტი: 2005–2006
საქართველოს სუპერთასის მფლობელი: 2010–2011
საქართველოს სუპერთასის ფინალისტი: 2012–2013, 2015–2016
გიორგიწმინდის ეკლესია

გიორგიწმინდის ეკლესია — - საუკუნეების ერთნავიანი ეკლესია სოფელ თმოგვის მახლობლად (ასპინძის მუნიციპალიტეტი), ნასოფლარ გიორგიწმინდაში.

ეკლესია დგას ერთსაფეხურიან ცოკოლზე. გარედან კედლები შემოსილია კარგად გათლილი ქვის, თანაბარი ზომის კვადრებით; შიგნით ასეთივე წყობითაა ამოყვანილი კონსტრუქციულად მნიშვნელოვანი ნაწილები. დანარჩენი კედლები უხეშად გათლილი ქვითაა ნაგები. ეკლესიას აღმოსავლეთით ნახევარწრიული აფსიდი აქვს. საკურთხევლის სარკმლის ორივე მხარეს თითო სწორკუთხა ნიშია. გრძივი კედლები ორ-ორი კედლის თაღითაა დანაწევრებული. შესასვლელი სამხრეთი კედლის დასავლეთ ნაწილშია, ამ მხრიდანვე ეკლესიას მთელ სიგრძეზე გასდევს სტოა. ეკლესიის სამხრეთ-აღმოსავლეთით, ფერდზე შემორჩენილია ქვასვეტის (სტელის) უხეშად თლილი ბაზისი.

ეკლესიას 2006 წლის, საქართველოს პრეზიდენტის ბრძანებულების თანახმად, მიენიჭა ეროვნული მნიშვნელობის კულტურის უძრავი ძეგლის კატეგორია.
კვარშის ეკლესია

კვარშის ეკლესია — საუკუნის ეკლესია სამცხე-ჯავახეთში, ასპინძის მუნიციპალიტეტში, სოფელ ნაქალაქევის მიდამოებში. დღესდღეობით შემორჩენილია ნანგრევების სახით. ეკლესიის შიგნით აღინიშნება ძლიერ დაზიანებული ფრესკის ფრაგმენტები და ასომთავრული წარწერის ნაწილი.

ეკლესიას 2006 წლის, საქართველოს პრეზიდენტის ბრძანებულების თანახმად, მიენიჭა ეროვნული მნიშვნელობის კულტურის უძრავი ძეგლის კატეგორია.
Young Lust (სიმღერა)

„ “ — ინგლისური პროგრესული როკ-ჯგუფ პინკ ფლოიდის მეცხრე სიმღერა 1979 წლის კონცეპტუალური ალბომიდან 

კომპოზიცია
სიმღერა გრძელდება დაახლოებით 3 წუთს და 25 წამს. იგი არის ბლუზის გავლენით შექმნილი მძიმე როკის ჟანრის კომპოზიცია, შესრულებული მი მინორში. წამყვან ვოკალს მასში ასრულებს დეივიდ გილმორი, ხოლო ბეკ-ვოკალს - როჯერ უოტერსი (მისამღერის დროს).

ალბომზე სიმღერას წინ უსწრებს „ “, რომელიც „ “-ის წინ წყდება და პირდაპირ უერთდება.

სიუჟეტი
 არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით. ამ სიმღერის ტექსტში საუბარია „როკ-ენ-როლისგან გაქცეულზე“, რომელიც ტურნეს დროს არსებულ დაძაბულობას იხსნის შემთხვევითი სექსით.

როჯერ უოტერსი:

როდესაც თავდაპირველად „ “ დავწერე, ტექსტი განსხვავდებოდა. იგი იყო სკოლის დატოვებაზე და ქალაქში ხეტიალზე, პორნო-ფილმების და ბინძური წიგნების მაღაზიებთან სიარულზე და სექსით დაინტერესებაზე. მაგრამ სინამდვილეში პერსონაჟი არ მონაწილეობს ასეთ რამეში, ვინაიდან ეშინია. ახლა კი განსხვავებული ტექსტია, იმის შედეგად, რომ ყველა ერთად მუშაობდა, განსაკუთრებით დეივ გილმორი და ბობ ეზრინი, რომლებიც ალბომის პროდიუსერები არიან, სამივე პროდიუსერები ვართ. „ “ არის პაროდია. მაგონებს სიმღერას, რომელიც წლების წინ ჩავწერეთ, „ “-ს. ესეც ჰგავს, დეივი მსგავსი სტილით ასრულებს. ვფიქრობ, „ “-ს შესანიშნავად მღერის, ვოკალი მომწონს. მაგრამ სინამდვილეში ეს არის ნებისმიერი ახალგაზრდული მოგზაური როკ ჯგუფის პაროდია.

სიმღერის ფინალის სახით ჩაწერილია საუბარი პინკისა და სატელეფონო ოპერატორს შორის. პინკი აშშ-ში ტურნეს მართავს და მეუღლეს ურეკავს, რომელიც ამ დროს სხვა მამაკაცთან წევს (ეს მონაკვეთი უფრო ვრცლად არის ნაჩვენები ფილმში „პინკ ფლოიდი: კედელი“, სადაც პინკის მეუღლე გაიცნობს ერთ-ერთი საპროტესტო მოძრაობის წევრ მამაკაცს). უოტერსმა ნამდვილად დაურეკა მეგობარს ოპერატორის მეშვეობით, მაგრამ ოპერატორმა არ იცოდა, რომ მას იწერდნენ. ალბომზე ჩაწერილი ოპერატორის ხმა არსებული დუბლებიდან მეორეა - პირველი უოტერსს არ მოეწონა.

როჯერი:

ვფიქრობ, შესანიშნავია. მომწონს ოპერატორის ხმა, დიდებულია. საერთოდ არ იცოდა, რა ხდებოდა, როდესაც ესაუბრებოდა...მართალია, ოდნავ შევცვალეთ, მაგრამ იმპროზაციული ფრაზები, როგორიც არის „თქვენი მეუღლის გარდა კიდევ ვინმეს შეეძლო, აეღო ყურმილი?“, საოცარია, ნამდვილად მოერგო. განსაცვიფრებელია.

სიმღერის დემო-ვერსია უფრო მშვიდია. მასში ჟღერს როგორც დეივიდ გილმორის, ასევე როჯერის ვოკალი.

ფილმის ვერსია
ფილმში „პინკ ფლოიდი: კედელი“ ამ სიმღერას ახლავს სცენები, სადაც გრუპი გოგონები ერთობიან პინკის პერსონალთან. ერთ-ერთი მათგანი (რომელსაც ჯენი რაიტი ასრულებს) პინკთან ერთად სასტუმროს ნომერში მიდის, თუმცა ფილმში ეს ყველაფერი დამონტაჟებულია ასე - ისინი შედიან პინკის ფურგონში, მაგრამ აღმოჩნდებიან სასტუმროს ნომერში.

საკონცერტო ვერსიები
კომპოზიცია სრულდებოდა პინკ ფლოიდის 1980-1981 წლების და როჯერ უოტერსის 2010-2013 წლების ტურნეებში. როჯერ უოტერსის კონცერტზე დეივიდ გილმორის ვოკალი ჩაანაცვლა ბრაიან ადამსმა (რომელიც ასევე წინა სიმღერას, „ ?“ ასრულებდა).
დისკოგრაფია

დისკოგრაფია — ხმოვანი ჩანაწერების შესწავლა და კატალოგის სახით წარდგენა. ხშირად ხორციელდება ამა თუ იმ შემსრულებლის მიერ ან გარკვეულ მუსიკალურ ჟანრებში. დისკოგრაფიაში ძირითადად მითითებულია შემსრულებლები, ჩანაწერის ჩაწერისა და გამოცემის თარიღები, შესრულებული კომპოზიციები, პოზიციები ჩარტში და გაყიდვების შედეგები.

დისკოგრაფია შესაძლოა ეწოდოს ამა თუ იმ შემსრულებლის, ჯგუფის, ორკესტრის ჩანაწერების კატალოგს. ეს გამოირჩევა სესიოგრაფიისგან, რომელიც ხმისჩამწერი სესიის კატალოგი.
გორის შეთანხმება

}
მ. რეხვიაშვილი, იმერეთის სამეფო საუკუნეში, თბ., 1976
შ. ბურჯანაძე, სოლომონ -ის მეფობის პირველი პერიოდი (1752-1768 წწ.), „თსუ შრომები“, 1950, ტ. 41;
საქართველოს ისტორიის ნარკვევები, ტ. 4, თბ., 1973.
ორბელიანი პ., ჰამბავნი ქართლისანი, ე. ცაგარეიშვილის გამოც., თბ., 1981;
ხერხეულიძე ო., მეფობა ირაკლი მეორისა, ლ. მიქიაშვილის გამოც., თბ., 1989.
ადამიანის პენისი

ადამიანის პენისი, ქართულად: ასო (, და ) — მამაკაცის სასქესო ორგანო. მისი დანიშნულებაა შარდის გამოყოფა, სქესობრივი აქტის დამყარება და ეაკულაცია. ასო ერთდროულად განეკუთვნება როგორც საშარდე, ისე რეპროდუქციულ სისტემას. რადგან პენისი ხილულად განსაზღვრავს ადამიანის სქესს, როგორც მამრობითს, ის დიდი სოციალური და ფსიქოლოგიური მნიშვნელობის მქონეა.

სასქესო პენისის აგებულებაში გამოყოფენ ფესვს ან საფუძველს , სხეულს ან ტანს და თავს . პენისის ტანი წარმოქმნილია ორი ღრმა და ერთი ღრუბლისებრი სხეულით. პენისში სისხლის მიმოქცევა ხორციელდება ღრმა და დორსალური არტერიებით, რომლებიც წარმოადგენს შიდა სასქესო არტერიის განშტოებებს.

ზრდასრული მამაკაცის პენისი დამშვიდებულ მდგომარეობაში საშუალოდ 7–10 სანტიმეტრს, ხოლო ერექციის დროს კი — 12–18 სანტიმეტრს შეადგენს და დაახლოებით ქალის საშოს ზომებს შეესაბამება. არ არსებობს პირდაპირი კავშირი პენისის ზომასთან მიმართებაში მშვიდ და ერეგირებულ მდგომარეობაში.

ერთმანეთისგან უნდა განვასხვაოთ პენისი, ფიზიკური ბიოლოგიურად მამრობითი სქესის გამომხატველი რეპროდუქციის ორგანო და ფალოსი, რომელიც შეიძლება ნიშნავდეს ერეგირებულ პენისს ან ერეგირებული პენისის სიმბოლოს, რომელიც მამაკაცურ ძალაუფლებას განასახიერებს. ჟაკ ლაკანის მიხედვით, ფალოსი, ბიოლოგიური პენისისგან განსხვავებით, ტრანსცენდენტალური აღმნიშნველია, რომელიც განასახიერებს ყველაფერს, რაც ადამიანს სურს, პირველ ყოვლისა კი — ძალაუფლებას. ლაკანმა პენისის შურის ფროიდისეულ კონცეფციაში პენისი ფალოსით შეცვალა და ამტკიცებდა, რომ ის, რაც მართლა სასურველია, არის არა პენისი, არამედ ფალოსი — ძალაუფლების ნიშანი და სიმბოლო.
One of My Turns

„ “ — ინგლისური პროგრესული როკ-ჯგუფ პინკ ფლოიდის სიმღერა ალბომზე . იგი გამოიცა სინგლის „ ( 2)“ -მხარეზე.

კომპოზიცია
სიმღერა სამი ნაწილისგან შედგება. პირველში ჟღერს დიალოგის ფრაგმენტები. მას მოჰყვება მშვიდი ტექსტი, ბოლოს კი ყველაფერი სრულდება ხმაურიანი ტექსტით. იგი დაახლოებით 3 წუთისა და 41 წამის ხანგრძლივობის არის. მასში ჟღერს როჯერ უოტერსის ერთ-ერთი ყველაზ დაძაბული ვოკალი, შესრულებული მაღალ ტონალობაში.

დევიდ გილმორი:

„ “-ში სესიური გიტარისტი დამჭირდა, ვინაიდან არ ვიცოდი, როგორ დამეკრა. ლი რიტენაურმა მეორე ნახევარში დაუკრა.

გრუპის მონოლოგი
კომპოზიციის დასაწყისში გოგონა გრუპი პინკს მიმართავს:

ო, ღმერთო, რა არაჩვეულებრივი ოთახია
ეს გიტარა ყველა შენია?
ეს ადგილი ჩვენს ოფისზე ბინაზე დიდია.
დასალევი ხომ არ გინდა?
მოგიტანო?
ოჰ, შეხედე ამ აბაზანას. გინდა აბაზანის მიღება?
რას უყურებ?
ჰეი?
კარგად გრძნობ თავს?

ფილმში „პინკ ფლოიდი: კედელი“ გოგონას მონოლოგი მკვეთრად არ განსხვავდება, მაგრამ დემო-ვერსიაში ჟღერს შემდეგი ტიპის საუბარი:

ო, ღმერთო, რა არაჩვეულებრივი ოთახია. ო, ეს გიტარა ყველა შენია? ო, რა ხედია! შეიძლება, ჩამოვჯდე და ვუყურო? ო! შენ ნამდვილი ხარ? ნამდვილი? ო, ეს პატარა მაგნიტოფონი ძალიან ლამაზია. იაპონურია? ჰეი, იქ რა არის? შენი ჯგუფი აქ ადრე ყოფილა? არ მახსოვხარ. რამე ხომ არ მივირთვათ? გშია? გშია? ტელეფონით რამე შევუკვეთო? ო, რაღაც არ გიყვარს საუბარი, არა? ინგლისელები ძალიან ჩუმები ხართ. კარგად გრძნობ თავს? წყალი მოგიტანო? კარგად არ გამოიყურები.

დემო-ვერსიაში აგრეთვე ოდნავ განსხვავდება სიმღერის ტექსტი.

სიუჟეტი
 არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით.

„ “-ში პინკი ოთახში გრუპის მიიწვევს, შეიტყობს რა თავისი მეუღლის ურთიერთობაზე სხვა მამაკაცთან. გრუპი ცდილობს მისი ყურადღების მიქცევას, მაგრამ პინკი მას არ უყურებს, იგი წუწუნებს თავის ურთიერთობებზე მეუღლესთან. უკანა ფონზე ისმის ტელევიზორის ხმები და დიალოგები, შერეული გრუპის საუბართან.

გრუპი კვლავ ცდილობს პინკის ყურადღების მიქცევას, მაგრამ მთავარი პერსონაჟი გრძნობს, რომ იგი „ცივია, როგორც სამართებლის პირი / მკვრივია, როგორც ტურნიკეტი / გულგრილია, როგორც სამგლოვიარო დოლი“. ამას მოჰყვება მისი მხრიდან ძალადობის მოზღვავება. პინკი ანგრევს ოთახს, აშინებს ქალს და საბოლოო კვლავ მარტო რჩება. დამწუხრებული იგი გაჰკივის - „ ?“ .

როჯერ უოტერსი:

„ “ არის პინკის რეაქცია ცხოვრების გაუარესებაზე. იგი შორდება ცოლს და ამის შემდეგ ნომერში ვიღაც გოგონა მიჰყავს. ეყო, უკვე აღარ შეუძლია და „ “-ში იგი ვერც ამ გოგონასთან იჭერს კავშირს, ამიტომ უბრალოდ ტელევიზორს უყურებს. ოთახში შედიან და გოგონა გაოცებულია მისი ნივთებით, ის კი მხოლოდ ტელევიზორთან ზის და არ ესაუბრება.

1975 წელს, ნებუორთში ჯგუფის კონცერტისთვის მზადებისას როი ჰარპერმა ვერ იპოვა თავისი სასცენო ჩაცმულობა და გაღიზიანებულმა, ფურგონი აწეწა. შემდგომში, როგორც ამბობენ, ეს მოვლენა გამოყენებული იქნა, როგორც შთაგონება ფილმის „პინკ ფლოიდი: კედელი“ სცენარის იმ ეპიზოდის შექმნისას, როდესაც პინკი სასტუმროს ნომერს ანგრევს. საგულისხმოა, რომ გადაღებების დროს ბობ გელდოფმა, პინკის როლის შემსრულებელმა, ნამდვილად გაიჭრა ხელი - იმ სცენის გადაღებისას, როდესაც პერსონაჟი სასტუმროს ფანჯარს ამსხვრევს და დარჩენილ ნამსხვრევებს ხელით ეხება.
გელრედომი

გელრედომი — სპორტული სტადიონი ნიდერლანდების ქალაქ არნემში. ძირითადად გამოიყენება საფეხბურთო მატჩებისათვის. არის არნემის ვიტესის საშინაო მოედანი. იტევს 25 000 მაყურებელს.

ისტორია
ვიტესი საშინაო თამაშებს გელრედომე ზე ატარებს, ამ სტადიონს სხვა ფუნქციაც აქვს, მისი ტრანსფორმირებაა შესაძლებელი საჭირო მომენტებში, იქნება ეს კონცერტი თუ სხვა. სტადიონის მშენებლობა დაიწყო 1998 წელს და დამთავრდა 2000 წელს. ეს სტადიონი აშენდა 2000 წლის ევროპის ჩემპიონატისთვის, რომელიც ნიდერლანდებმა და ბელგიამ ერთობლივად ჩაატარეს, ფეხბურთისათვის მისი მაქსიმუმი ტევადობა 25 ათასია, ხოლო სხვადასხვა წარმოდგენებისათვის 34 ათასი, გასულ წელს კი ამ სტადიონზე საშუალო დასწრება 20 ათასზე ცოტათი ნაკლები იყო.

არნემის ვიტესის საშინაო თამაშების წინა სტადიონი იყო .
ფრიდრიხ რატცელი

ფრიდრიხ რატცელი ( დ. 30 აგვისტო 1844, კარლსრუე — გ. 9 აგვისტო 1904, ამერლანდი, ტბა შტარნბერგერზეეს სიახლოვეს) — გერმანელი გეოგრაფი, ეთნოლოგი, სოციოლოგი; ანთროპოგეოგრაფიის, გეოპოლიტიკის და დიფუზიონიზმის თეორიის დამაარსებელი.

გერმანელი სწავლულის შეხედულებათა სისტემაზე იგრძნობა ფრანგი სოციოლოგის, სოციოლოგიის ფუძემდებლის ოგიუსტ კონტის გავლენა. კერძოდ, ისეთ თემებში, როგორიცაა, ევოლუციონიზმი, გეოგრაფიული გარემოს როლი ხალხის განვითარებაზე, სახელმწიფოებრიობა, დემოგრაფიული და კოსმიური ფაქტორების როლი პოლიტიკური სისტემების ფუნქციონირებაში, სახელმწიფოთა და ეთნოსთა ცხოვრება. კონტის გავლენა ჩანს ფრიდრიხ რატცელის შრომებში

„დედამიწა და სამყარო. შედარებითი გეოგრაფია“
„ხალხთამცოდნეობა“
„პოლიტიკური გეოგრაფია“.

ფრიდრიხ რატცელი იყო ლაიფციგის უნივერსიტეტის პროფესორი 1886 წლიდან.
კარლ შმიტი

კარლ შმიტი ( სინამდვილეში , აგრეთვე, დროდადრო -; დ. 11 ივლისი, 1888, პლეტენბერგი, ზაუერლანდი — გ. 7 აპრილი ,1985, იქვე) — გერმანელი იურისტი და პოლიტიკის ფილოსოფოსი.

1933 წლიდან შმიტი გერმანიის ნაციონალურ-სოციალისტური მუშათა პარტიის წევრია. ის არის მესამე რაიხის დიდი თეორეტიკოსი. შმიტი მეცნიერებაში ცნობილია როგორც ნაციონალისტი, პლურალიზმის მოწინააღმდეგე, ანტილიბერალისტი, პარლამენატრიზმის ოპონენტი და იტალიური ფაშიზმის მეხოტბე, სამართლებრივი სახელმწიფოს მოწინააღმდეგე. მისი იდეები ჩამოყალიბდა ნიკოლო მაკიაველისა და თომას ჰობსის გავლენით. თავად შმიტი აღიარებს, რომ მის პოლიტიკურ და ფილოსოფიურ მსოფლმხედველობაზე გარდა ნიკოლო მაკიაველისა და თომას ჰობსისა, გავლენა მოახდინეს ისეთმა კლასიკოსებმა, როგორიცაა ჟან-ჟაკ რუსო, ხუან დონოსო კორტესი და სხვა.
განთიადი (წალკის მუნიციპალიტეტი)

განთიადი (2010 წლის 20 ნოემბრამდე — თიაქილისა, თიქილისა) — სოფელი აღმოსავლეთ საქართველოში, წალკის მუნიციპალიტეტის ადმინისტრაციული ერთეული (ქვემო ქართლის მხარე).

მდებარეობს ჯავახეთის ზეგანზე, მდინარე ქციის მარჯვენა ნაპირას, ზღვის დონიდან 1550 მ სიმაღლეზე. წალკიდან დაშორებულია 12 კილომეტრით. 2014 წლის მონაცემებით სოფელში ცხოვრობს 583 ადამიანი.

ისტორია
საბჭოთა პერიოდში სოფელი თიქილისა შედიოდა ედიქილისას სასოფლო საბჭოში. მისი მოსახლეობა ძირითადად ბერძნული იყო. 2000-იანი წლების დასაწყისში სოფელში ჩაასახლეს ეკომიგრანტები მთიანი აჭარიდან. 2010 წელს ეწოდა განთიადი.

განთიადში დგას ადრეული შუა საუკუნეების ფერისცვალების სამნავიანი ეკლესია, რომელიც გადაკეთებულია საუკუნეში. სოფლის მიდამოებში გათხრილია ძვ. წ. – საუკუნეების სამაროვანი. მიმდებარე ხეობაში ზედაპირულად აკრეფილია პალეოლითის ხანის მასალა (ობსიდიანის 1000-ზე მეტი ნაწარმი). სოფლის შემოგარენში აღმოჩენილია სხვადასხვა დროის პეტროგლიფები.

დემოგრაფია
ზემო აშკალა

ზემო აშკალა — ყოფილი სოფელი ახლანდელი წალკის მუნიციპალიტეტის ტერიტორიაზე, თრიალეთის ქედის სამხრეთ კალთაზე, ზღვის დონიდან 1700 მ-ზე, წალკიდან 27 კმ-ში.

შეიქმნა 1955 წელს, როგორც წალკის რაიონის სოფელ აშკალიდან გამოყოფილი მოსახლეობით დასახლებული პუნქტი და ეწოდა „ზემო აშკალა“. შედიოდა ავრანლოს სასოფლო საბჭოში. 1989 წლისთვის ზემო აშკალაში აღარ იყო მუდმივი მოსახლეობა და აღარ არსებობდა სახალხო-სამეურნეო ობიექტები, რის გამოც 1989 წლის ივლისში საქართველოს სსრ უმაღლესი საბჭოს პრეზიდიუმის ბრძანებულებით სოფელი გაუქმდა.
კიზილ-კილისა

კიზილ-კილისა (ყიზილქილისა) — სოფელი საქართველოში, წალკის მუნიციპალიტეტში. მდებარეობს წალკის ქვაბულში, მდინარე ქციის მარჯვენა ნაპირას, ზღვის დონიდან 1580 მ სიმაღლეზე. წალკიდან დაშორებულია 29 კილომეტრით. 2002 წლის მონაცემებით სოფელში ცხოვრობს 1848 ადამიანი.შედიოდა კუშჩის სასოფლო საბჭოში.

დემოგრაფია
2014 წლის აღწერის მონაცემებით სოფელში ცხოვრობს 1 252 ადამიანი.
ნარდევანი

ნარდევანი — სოფელი საქართველოში, წალკის მუნიციპალიტეტში. მდებარეობს წალკის ქვაბულის დასავლეთ ნაწილში, ზღვის დონიდან 1520 მ სიმაღლეზე. წალკიდან დაშორებულია 20 კილომეტრით. 2002 წლის მონაცემებით სოფელში ცხოვრობდა 1516 ადამიანი. სოფელში მდებარეობს წმინდა სარქისის სომხური ეკლესია.შედიოდა ედიქილისას სასოფლო საბჭოში.

დემოგრაფია
2014 წლის აღწერის მონაცემებით სოფელში ცხოვრობს 1055 ადამიანი.
ახალშენი (წალკის მუნიციპალიტეტი)

ახალშენი (2010 წლის 20 ნოემბრამდე — „კიარიაკი“) — სოფელი საქართველოში, ქვემო ქართლის მხარის წალკის მუნიციპალიტეტში. მდებარეობს წალკის ქვაბულში, წალკის წყალსაცავის ჩრდილოეთით, ზღვის დონიდან 1640 მ სიმაღლეზე. წალკიდან დაშორებულია 11 კილომეტრით. 2002 წლის მონაცემებით სოფელში ცხოვრობს 152 ადამიანი.

სოფელში შემონახულია ქართული ხუროთმოძღვრების ძეგლი — წმინდა გიორგის ეკლესია (განვითარებული შუა საუკუნეები). მცირე ზომის ლამაზი ეკლესია ნაგებია სუფთად გათლილი ქვის კვადრებით. შესასვლელი სამხრეთიდან აქვს. აღმოსავლეთი და სამხრეთი სარკმლების სათაურები უხვადაა მოჩუქურთმებული. საკურთხეველში 3 ნიშია. იატაკი და სახურავი ქვისაა. მოხატულობა ახალია.

სოფლის შუაში დგას სამლოცველო, რომელიც აგებულია ძველი ქართული ეკლესიის ადგილზე. ახალშენში არის აგრეთვე 1869 წელს აშენებული ახალი ეკლესია და სამრეკლო (1874). ყველა ამ შენობაში გამოყენებულია ძველი ნაგებობის ქვები.

დემოგრაფია
2014 წლის აღწერის მონაცემებით სოფელში ცხოვრობს 439 ადამიანი.
საბეჭისი

საბეჭისი (2010 წლის 20 ნოემბრამდე — „კარაკომი“) — სოფელი საქართველოში, წალკის მუნიციპალიტეტში, ბარეთის თემში. მდებარეობს წალკის ქვაბულში, ზღვის დონიდან 1660 მ სიმაღლეზე. წალკიდან დაშორებულია 18 კილომეტრით. საბჭოთა პერიოდში მოქმედებდა მეცხოველეობის მეურნეობა.

ეკლესია
სოფელში დგას შუა საუკუნების ქართული ხუროთმოძღვრების ძეგლი — წმინდა ხარლამპის ეკლესია. ნაგებია გათლილი ქვით. მოგვიანებით ჩამოსახლებულმა ბერძნებმა ეკლესია განაახლეს, თუმცა კედლები ისევ ძველია დარჩენილი. საბჯენი თაღები 4 ბრტყელ პილასტრს ეყრდნობა. იატაკი ქვისაა. ცალკე დგას ოთხ მრგვალ ბოძზე აღმართული სამრეკლო.

დემოგრაფია